ዶ/ር አብይ እና አጋሮቻቸው ወደሥልጣን ከመጡበት ጊዜ ጀምሮ በሀገራችን የለውጥ ንፋስ መንፈስ ጀምሯል። የለውጥ ንፋሱ የተቀማች ሀገራችንን ከማስመለስ ጀምሮ፣ በየመንግስት ተቋማቱ ተስፋ ሰጪ ለውጦች እንዲመጡ በር የከፈተ ጉዳይ ነው። የለውጥ ነፋሱ በእያንዳንዱ የመንግስት መዋቅር ውስጥ እጅግ ኋላቀር እና ጎታች የሆኑትን አሰራሮች ጠራርጎ መውሰድ እንደሚገባው እሙን ነው። እነዚህን ኋላቀር አሰራሮች ለራሳቸው ጥቅም በሚያስገኝ መልኩ አልያም ከዕውቀት እና ለለውጥ ዝግጁ ባለመሆን ምክንያት እንዲቀጥሉ የሚፈልጉ በተለያዩ ሃላፊነቶች ላይ የሚገኙ ግለሰቦች ቦታቸውን ብቃት ላላቸው ግለሰቦች በፈቃዳቸው በመልቀቅ እንቢ ካሉም ከለውጡ ባቡር ላይ ተገፍትረው መውረድ ይገባቸዋል።
